Public procurement notice: Contract Award Notice
Published: 2022-02-16
Buyer: Ministerstvo investícií, regionálneho rozvoja a informatizácie Slovenskej republiky
Country: SK
Contract type: Services
Procedure: Open procedure
CPV classification: 48000000 | 72212732 | 72222300: Information technology services | 72600000
Award criteria: Lowest price

Technical requirements: Zákazka je obstarávaná v rámci projektu Centralizovaný manažment riadenia kybernetickej bezpečnosti vo verejnej správe ", ktorý súvisí najmä s naplnením povinností definovanými v zákone č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len zákon o KyB") a v zákone č. 95/2019 Z. z. o informačných technológiách vo verejnej správe a o zmene a doplnení niektorých zákonov (ďalej len zákon o ITVS").
Predmet zákazky je rozdelený na štyri samostatné časti uvedené nižšie v tomto oznámení. Podrobný opis predmetu zákazky je uvedený v súťažných podkladoch.
Implementácia nového 10Gbps Firewallu, implementácia dvojfaktorovej autentifikácie a pilotná implementácia log manažment systému
Predmetom zákazky je pilotné nasadenie bezpečnostných riešení a ich overenie v prevádzke spojené s prechodom na chrbticovú sieť založenú na 10Gbit technológii pre cca 1000 používateľov v rôznych lokalitách. MIRRI chce v súvislosti so sťahovaním do novej budovy prejsť na 10Gbit technológiu ako aj lepšie bezpečnostné funkcie. Aktuálne sa používa firewall Fortigate 600D. V tejto súvislosti bude potrebné zakúpiť kombináciu HW, SW a služieb, pričom je primárne na uchádzačovi, aby zvolil čo najefektívnejšiu kombináciu licenčného SW, HW a služieb podľa požiadaviek uvedených v súťažných podkladoch.
Projekt bude financovaný z Operačného programu Integrovaná infraštruktúra, Kód: NFP311070ACX1, OPII-2019/7/8-DOP Zvýšenie úrovne informačnej a kybernetickej bezpečnosti v podsektore ISVS / ITVS.
Verejný obstarávateľ ako budúci nájomca uzatvoril 28.10.2021 (teda po vyhlásení Časti III verejného obstarávania) Zmluvu o budúcej zmluve o nájme, v zmysle ktorej do 31.05.2022 verejný obstarávateľ uzatvorí s budúcim prenajímateľom Nájomnú zmluvu, na základe ktorej od 31.05.2022 začne verejný obstarávateľ užívať nové kancelárske priestory v jedinej budove v Bratislave. Momentálne má verejný obstarávateľ svoje organizačné útvary umiestnené v najmenej piatich rôznych budovách v rôznych častiach Bratislavy. Z dôvodu akútnej a neodkladnej potreby komplexného sťahovania sa verejného obstarávateľa do jedinej budovy, verejný obstarávateľ nevyhnutne potrebuje mať zabezpečené položky č. 1, 2a, 2b a 3 z tabuľky Požadované výstupy opisu predmetu zákazky Časti III, a to najneskôr do 01.05.2022. Dodanie daných položiek v tomto termíne je nevyhnutné pre pripojenie verejného obstarávateľa na jeho novej lokalite Tower 115 v Bratislave do siete Govnet, zabezpečenie bezpečnosti infraštruktúry verejného obstarávateľa, pripojenie a autentifikáciu užívateľov do siete, ako aj ochranu pracovných staníc. Je nevyhnutné obstarať všetky štyri vyššie uvedené položky ako celok, nakoľko sú vzájomne previazané.
Aktuálny stav Časti III verejného obstarávania je taký, že jedným z uchádzačov boli dňa 28.01.2022 podané námietky, pričom Úrad pre verejné obstarávanie (ďalej ako úrad) má na vydanie prvostupňového rozhodnutia v zmysle § 175 ods. 5 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako ZVO) 30 dní odo dňa doručenia kompletnej dokumentácie (s možnosťou predĺženia lehoty o ďalších 30 dní v prípade potreby získať odborné stanovisko) a potom v zmysle § 177 ods. 13 ZVO odo dňa doručenia odvolania voči prvostupňovému rozhodnutiu ďalších 45 dní na vydanie rozhodnutia rady úradu o odvolaní. Podľa § 177 ods. 1 ZVO je na podanie odvolania 10 dní odo dňa doručenia prvostupňového rozhodnutia. Zároveň je potrebné uviesť, že v zmysle § 56 ods. 2 ZVO pred uzavretím Rámcovej dohody o poskytovaní technických služieb a tovarov (ďalej ako rámcová dohoda), ktorá mala byť výsledkom zadávania dotknutej Časti III verejného obstarávania, by bolo potrebné aplikovať odkladnú 10 dňovú lehotu odo dňa odoslania informácie o výsledku vyhodnotenia ponúk. Verejný obstarávateľ tiež v tejto súvislosti uvádza, že vyššie uvedené položky, ktorých zabezpečenie je nevyhnutné do 01.05.2022, nie je možné vyčleniť z Časti III spôsobom, že by boli obstarané do tohto termínu osobitne (iným postupom zadávania zákazky), pričom rámcová dohoda by bola uzatvorená v pôvodnom rozsahu, avšak na jej základe by boli objednané len zostávajúce položky. Vzhľadom na vyššie uvedené sa verejný obstarávateľ v súlade s § 57 ods. 2 ZVO a princípom hospodárnosti a efektívnosti podľa § 10 ods. 2 ZVO rozhodol zrušiť zadávanie Časti III daného verejného obstarávania, a to z dôvodu, že sa zmenili okolnosti, za ktorých sa vyhlásila predmetná Časť III verejného obstarávania a že sa v priebehu postupu verejného obstarávania na Časť III vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval. Verejný obstarávateľ v súlade s § 57 ods. 3 ZVO uvádza, že predmetné položky č. 1, 2a, 2b a 3 z tabuľky Požadované výstupy opisu predmetu zákazky pôvodnej Časti III obstará prostredníctvom ním zriadeného dynamického nákupného systému: Obstarávanie sieťovej infraštruktúry. Zostávajúce položky pôvodnej Časti III verejný obstarávateľ obstará vyhlásením nového, samostatného, nadlimitného verejného obstarávania realizovaného formou verejnej súťaže.
Analýza a pilotná implementácia konceptu bezpečnej správy mobilných zariadení používaných v rámci MIRRI
Výsledkom projektu bude analýza a pilotná implementácia konceptu bezpečnej správy mobilných zariadení používaných v rámci MIRRI (MDM mobile device management) s posúdením možností využitia aj konceptu BYOD a s posúdením možností nasadzovania tohto riešenia aj na ďalšie OVM v rámci sektoru verejnej správy.
Projekt bude financovaný z Operačného programu Integrovaná infraštruktúra, Kód: NFP311070ACX1, OPII-2019/7/8-DOP Zvýšenie úrovne informačnej a kybernetickej bezpečnosti v podsektore ISVS / ITVS.
V priebehu daného verejného obstarávania Časti IV boli verejnému obstarávateľovi doručené viaceré otázky od záujemcov týkajúce sa tejto Časti IV zákazky, a to najmä v súvislosti s nejednoznačnosťou opisu predmetu zákazky vo vzťahu k požadovaným výstupom alebo ohľadom množstva, časového trvania a nacenenia požadovaných licencií. Všetky tieto faktory a najmä nízky počet predložených ponúk a výrazný rozptyl medzi cenovými ponukami uchádzačov podľa verejného obstarávateľa potvrdzujú, že opis predmetu zákazky na Časť IV nebol vypracovaný jednoznačne, tak ako to predpokladá § 42 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako ZVO), čo mohlo mať zásadný vplyv na výsledok tohto verejného obstarávania na Časť IV.
Zároveň verejný obstarávateľ vyhodnotil zadávanie daného predmetu zákazky na Časť IV ako nehospodárne a neefektívne, a teda rozporné s § 10 ods. 2 ZVO, a to vzhľadom na celkové licenčné náklady verejného obstarávateľa, keďže výkonnostné a funkčné parametre jednotlivých systémov Mobile Device Management (ďalej ako MDM) neboli zahrnuté do hodnotiaceho modelu ponúkaných riešení od uchádzačov (napr. v rámci kritérií na vyhodnotenie ponúk). Zadávanie daného predmetu zákazky na Časť IV je v súčasnosti v rozpore s princípom hospodárnosti a efektívnosti podľa § 10 ods. 2 ZVO vzhľadom na skutočnosť, že verejný obstarávateľ ako budúci nájomca uzatvoril 28.10.2021 (teda po vyhlásení Časti IV verejného obstarávania) Zmluvu o budúcej zmluve o nájme, v zmysle ktorej do 31.05.2022 verejný obstarávateľ uzatvorí s budúcim prenajímateľom Nájomnú zmluvu, na základe ktorej od 31.05.2022 začne verejný obstarávateľ užívať nové kancelárske priestory.
V rámci prípravy a plánovania sťahovania do nových priestorov verejný obstarávateľ identifikoval potrebu nových funkcionalít pre vzdialený management koncových staníc užívateľov. Tieto nové funkcionality, ktoré neboli zahrnuté do pôvodného predmetu zákazky Časti IV, obstará verejný obstarávateľ prostredníctvom jedného z dynamických nákupných systémov, ktoré už má verejný obstarávateľ zriadené. Pri plánovaní týchto úkonov verejný obstarávateľ analýzou cien licencií jednotlivých požadovaných produktov identifikoval príležitosť znížiť celkové výdavky, napríklad zakúpením licenčného balíka EMS E3. Tento licenčný balík zahŕňa okrem požadovaných nových funkcionalít aj funkcionalitu MDM, ktorá bola nosnou časťou predmetu zákazky Časti IV. Ak by verejný obstarávateľ pokračoval vo verejnom obstarávaní Časti IV, mohlo by dôjsť ku skutočnosti, že by obstaral funkcionality MDM, ktoré by boli duplicitné voči funkcionalitám MDM zakúpeným v rámci licenčného balíka EMS E3. Teda verejný obstarávateľ by konal nehospodárne a zbytočne by navyšoval verejné výdavky. Vzhľadom na uvedené, v súlade s § 57 ods. 2 ZVO a princípom hospodárnosti a efektívnosti podľa § 10 ods. 2 ZVO, sa verejný obstarávateľ rozhodol zrušiť zadávanie Časti IV daného verejného obstarávania, a to z dôvodu, že sa zmenili okolnosti, za ktorých sa vyhlásila predmetná Časť IV verejného obstarávania a že sa v priebehu postupu verejného obstarávania na Časť IV vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval.
Verejný obstarávateľ v súlade s § 57 ods. 3 ZVO uvádza, že pôvodný predmet Časti IV obstará prostredníctvom ním zriadených dynamických nákupných systémov s predmetom: Centrálne obstarávanie licencií pre operačné systémy, kancelársky balík, prístup používateľov na server a súvisiacich služieb4 alebo s predmetom Centrálne obstarávanie licencií a súvisiacich služieb5. Prípadné zostávajúce položky pôvodnej Časti IV verejný obstarávateľ obstará vyhlásením nového verejného obstarávania realizovaného príslušným postupom predpokladaným ZVO v závislosti od výšky finančného limitu zákazky podľa § 5 ZVO.
Implementácia nového 10Gbps Firewallu, implementácia dvojfaktorovej autentifikácie a pilotná implementácia log manažment systému